open-index/open-wikipedia-markdown huggingface dataset:
Lev, šatník a čarodejnica

***Lev, šatník a čarodejnica*** (orig. *The Lion, the Witch and the Wardrobe*) je fantasy román od C. S. Lewisa, chronologicky druhá (no podľa poradia vydávaných kníh prvá) a najznámejšia kniha zo série Kroniky Narnie.

## Obsah

Štyri deti, Peter, Susan, Edmund a Lucy Pevensiovci sú evakuované z Londýna počas 2.svetovej vojny a usídlené u starého profesora vo veľkom vidieckom sídle.

Deti preskúmavajú okolie a Lucy, najmladšia z detí, vlezie náhodou do šatníka a zistí, že vedie k snehom pokrytej krajine. Tu stretáva fauna Tumnusa, ktorý jej povie, že táto krajina sa volá Narnia a riadi sa pravidlami bezcitnej Bielej Čarodejnice, ktorá dohliada na to aby bola v Narnii stále zima.
 
Lucy sa vracia späť cez šatník do reálneho sveta a snaží sa o svojom dobrodružstve v Narnii povedať svojím súrodencom. Oni jej však neveria. O pár týždňov zase vstúpi cez šatník do Narnie spolu s Edmundom. Lucy sa mu však stratí a on namiesto toho stretáva Čarodejnicu, ktorá ho zláka sladkosťami a sľúbi mu silu a moc. Presvedčí ho aby sa pokúsil priviesť ostatné deti na jej zámok.

Keď Čarodejnica odíde, príde Lucy a obaja sa potom vracajú späť cez šatník. Edmund pred ostatnými neprizná, že Narnia je skutočná. Nakoniec situácia počas jednej hry zavedie všetky štyri deti do úkrytu v šatníku, kde sa čoskoro ocitajú v Narnii. Zisťujú, že Tumnus bol zajatý. Deti ukrýva pár hovoriacich bobrov pomenovaných primerane k svojmu vzhľadu ako Pán Bobor a Pani Bobrová.

Bobry prečítajú staré proroctvo, ktoré tvrdí, že keď dvaja synovia Adama a dve dcéry Evy obsadia štyri tróny v hrade Cair Paravel, moc Čarodejnice sa stratí. Bobry povedia pravdu skutočnému kráľovi Narnie - vznešenému levovi Aslanovi - ktorý bol dlhé roky nezvestný, ale teraz je zase „v pohybe“. Edmund medzitým dosiahne zámok Čarodejnice. Ona ho vezme so sebou aby mohla chytiť aj ostatné deti. Avšak jej sila zlyhá a roztopí vlákno jej veľkých saní. Ostatné deti dôjdu k Aslanovi a kajúcny sa Edmund je zachránený krátko pred tým ako sa ho Čarodejnica chystá zabiť.

Výmenou za prímerie požaduje Čarodejnica aby sa Edmund vrátil k nej, pretože prastaré právo jej dáva vlastníctvo nad každým zradcom. Aslan vedomý toho práva ponúkne sám seba výmenou za Edmunda a Čarodejnica s tým súhlasí. Aslan sa stáva jej obeťou, avšak vracia sa späť živý, pretože prastará mágia tvrdí, že ak namiesto vinníka podstúpi obetu nevinný, kamenný stôl praskne a aj samotná smrť ustúpi. Počas záverečného boja je Čarodejnica porazená a zabitá.

Deti sa stávajú kráľmi a kráľovnami a trávia v Narnii veľa rokov. Keď sa už ako dospelí nechtiac vracajú do nášho sveta, zisťujú že sú znova tými malými deťmi, ktorými boli predtým ako vstúpili do Narnie.

Kategória:Kroniky Narnie
Kategória:Knihy z 1950
Kategória:Sfilmované knihy
Edward Teller

**Edward Teller** () (* 15. január 1908, Budapešť, Rakúsko-Uhorsko – † 9. september 2003, Stanford, Kalifornia, USA) bol americký fyzik maďarsko-židovského pôvodu. V USA je označovaný ako „otec vodíkovej bomby“.

Edward Teller bol jedným z najkontroverznejších vedcov 20. storočia a mal veľký politický vplyv. Presadzoval vývoj nových ničivejších zbraní, stal sa „architektom hviezdnych vojen“ (SDI). Tellerom sa nechal inšpirovať aj Stanley Kubrick vo svojom filme „Dr. Divnoláska alebo Ako som sa naučil nerobiť si starosti a mať rád bombu“.

## Životopis

Edward Teller sa narodil v Rakúsko-Uhorsku. Jeho otec, Miksa Teller, bol právnik, pochádzajúci z Nových Zámkov. Keď bol Edward malý, hovoril veľmi pomaly a jeho starý otec upozorňoval dokonca na to, že môže byť retardovaný. Teller zmaturoval v Maďarsku. Zaujímala ho najmä matematika, ale keďže otec mu kvôli lepšej možnosti zárobku odporučil štúdium chémie, zapísal sa Teller na Budapeštiansku technickú univerzitu. 2. januára roku 1926 Teller opustil Maďarsko kvôli Horthyho režimu a kvôli zákonu Numerus clausus.

V Karlsruhe najprv študoval matematiku a chémiu. Roku 1927 tu mal prednášku profesor Mark Hermann o kvantovej mechanike ako o základe chémie. Tellera zaujala daná problematika a tak začal študovať fyziku. Na jar roku 1928 sa už učil fyziku v Mníchove pod dohľadom   Arnolda Sommerfelda. V tom istom roku prišiel Teller o časť nohy pri dopravnej nehode električky. Od tej doby mal namiesto chodidla protézu a kríval až do konca života.  Na jeseň roku 1928 odchádza študovať do Lipska, kde bol jeho profesorom Werner Heisenberg. V roku 1930 tu získal doktorát z fyziky. V tom istom roku sa Teller spriatelil aj s ruskými fyzikmi Gergom Gamowom a s Levom Landauom, ktorí boli v tom čase v západnej Európe.

Teller sa neskôr zaoberal molekulárnou spektroskopiou. V tejto oblasti je jeho najznámejším objavom Jahn-Tellerov efekt (1937). Potom pracoval dva roky v Göttingene, kde sa stal asistentom neskoršieho nositeľa Nobelovej ceny, Jamesa Francka. Teller opustil Nemecko v roku 1933 a na krátku dobu odchádza do Anglicka a potom odchádza na rok do Kodane, kde pracoval pod vedením Nielsa Bohra. Roku 1933 sa oženil s „Mici“ (Mária Harkányi).

Neskôr Tellera pozýva do USA George Gamow. V roku 1938 tu spolu vypracovali teoretické základy termonukleárnych fúzií. Roku 1941 sa Teller stáva občanom USA.

## Externé odkazy
* Teller Edward na Encyklópedia SME
* Edward Teller page  (anglicky)
* Vértes Attila: Teller Ede (1908-2003), megemlékezés  (maďarsky)

Kategória:Fyzici USA
Kategória:Maďarskí fyzici
Kategória:Absolventi George Washington University
Kategória:Fyzici židovského pôvodu
Kategória:Osobnosti USA židovského pôvodu
Kategória:Projekt Manhattan
Kategória:Nositelia Presidential Medal of Freedom
Kategória:Naturalizované osobnosti USA
Kategória:Osobnosti z Budapešti
Kategória:Čestní občania Budapešti
Paul Erdős

**Paul Erdős** (; * 26. marec 1913, Budapešť, Rakúsko-Uhorsko – † 20. september 1996, Varšava, Poľsko) bol maďarský matematik židovského pôvodu.

Bol jedným z najvýraznejších matematikov 20. storočia. Za svoj život publikoval viac ako 1 500 článkov v oblasti teórie čísiel, kombinatoriky, teórie grafov, teórie množín, konštruktívnej teórie funkcií, teórie pravdepodobnosti a aj v rôznych oblastiach klasickej matematickej analýzy.

Paul Erdős zomrel na infarkt v roku 1996 na konferencii vo Varšave.

## Referencie

## Pozri aj
* Erdősova-Turánova hypotéza
* Szemerédiho veta

## Iné projekty

## Externé odkazy
* Paul Erdős na MacTutor History of Mathematics archive. (anglicky)
* Paul Erdős na Hungary.hu  (anglicky) 
* Paul Erdős (1913–1996)  (česky)

Kategória:Osobnosti z Budapešti
Kategória:Maďarskí matematici
Kategória:Matematici USA
Kategória:Grafoví teoretici
Kategória:Maďarské osobnosti židovského pôvodu
Kategória:Matematici židovského pôvodu
Kategória:Maďarskí ateisti
Kategória:Osobnosti USA židovského pôvodu
Kategória:Nositelia Wolfovej ceny za matematiku
Kategória:Držitelia čestných doktorátov Karlovej univerzity
Kategória:Zahraniční členovia Kráľovskej spoločnosti
Kategória:Členovia Kráľovskej holandskej akadémie vied
Kategória:Členovia Kráľovskej spoločnosti
Kategória:Členovia United States National Academy of Sciences
Kategória:Členovia American Academy of Arts and Sciences
Kategória:Vyučujúci na Princeton University
Kategória:Vyučujúci na Stanford University
Kategória:Vyučujúci na University of Pennsylvania
Kategória:Absolventi Univerzity Loránda Eötvösa
1184 pred Kr.

## Udalosti
* *[[Trójska vojna|Bitka o Tróju]]* - po desiatich rokoch trvania Trójskej vojny mesto Trója podľahlo (priebeh bitky je zmesou historických faktov a legiend).

Kategória:80. roky 12. storočia pred Kr.
Žralok bielohrotý

**Žralok bielohrotý** alebo **útesový žralok bieloplutvý** (*Triaenodon obesus*) je žralok z čeľade Carcharhinidae. Je to jediný príslušník rodu *Triaenodon*.

Väčšina žralokov musí neprestajne plávať s otvorenými ústami, aby sa im okysličovali žiabre, žralok bielohrotý však dokáže aktívne prečerpávať vodu do žiabrovej dutiny, vďaka čomu môže odpočívať na morskom dne. Pri love koristi sa spolieha najmä na svoj sluch a čuch - často reaguje na zvuky motora a využíva príležitosť obrať rybárov o úlovok. Za úlovkom ide veľmi húževnato a môže rybárov pohrýzť. Inak však nie je agresívny. Štíhly žralok bielohrotý má biely konček chrbtovej plutvy a vrchného laloka chvostovej plutvy.

Mnohé príbrežné druhy - vrátane žraloka bielohrotého - sú v posledných rokoch vystavené nadmernému lovu, a tak sa ich početnosť výrazne znižuje. Žraloky sa často lovia len pre plutvy, „zvyšok“ sa zahadzuje.

## Súhrnné informácie
* Dĺžka: 1,6-2,1 m
* Hmotnosť: Vyše 18 kg
* Rozmnožovanie: Živorodý
* Výskyt: Tropické vody Tichého a Indického oceánu
* Status: Menej ohrozený
* Biotopy výskytu: Koralové útesy a bezprostredné okolie, otvorené more a oceán

## Referencie

## Iné projekty

Kategória:Carcharhinidae
Kategória:Zraniteľné druhy
Jednosmerný prúd

**Jednosmerný prúd** je elektrický prúd, ktorý má stále rovnaký smer prúdenia elektricky nabitých častíc (elektrónov alebo iónov) v elektricky vodivom materiáli (na rozdiel od striedavého prúdu).

Jednosmerný prúd vzniká napríklad pri spojení pólov galvanického článku ("batérie") pomocou vodiča.

Označenie smeru jednosmerného prúdu je dohodnuté ako smer pohybu kladne nabitých častíc (od kladného **+** k zápornému **-** pólu zdroja), hoci v kovoch (najbežnejších vodičoch) sa pohybujú záporne nabité elektróny.

Pohyb častíc je relatívne pomalý (rádu centimetrov za sekundu), ale elektrické pole sa šíri rýchlosťou svetla, preto vzniká dojem, že prúd sa objaví v celom vodiči naraz.

Veľkosť prúdu sa udáva v jednotkách **[[ampér]]**.

## Označenie jednosmerného prúdu
V schémach elektrických obvodov a na elektrických spotrebičoch sa jednosmerný prúd označuje: 
* **=** prípadne **−**
* **DC** anglická skratka jednosmerného prúdu (direct current)
Keďže ide o jednosmerný prúd je jeho doprava na dlhšiu vzdialenosť ako 100 km prakticky nemožná, je to spôsobené ťažkou resp. náročnou transformáciou jednosmerného prúdu z dôvodu, že pri jednosmernom napätí a prúde sa nedá použiť transformátor, ale najprv sa musí pomocou striedačov previesť na striedavé, tak sa musí pomocou už spomínaného transformátora previesť na nižšie alebo vyššie napätie a zase sa usmerniť pomocou usmerňovačov. Na dopravu jednosmerného prúdu sú potrebné veľké prierezy vodičov dopravujúcich určitý výkon.

## Pozri aj
* Striedavý prúd

Kategória:Elektrotechnika
Kategória:Elektrická energia
Bitka pri vrchu Gilbóa

**Bitka pri vrchu Gilbóa** bol boj medzi Izraelitmi a Filištíncami, ktorý sa odohral v oblasti pohoria Gilbóa. Je opísaná v Biblii, v 1. knihe Samuelovej. <small>Zdroj</small> 

Podľa biblického opisu pri nej zahynul izraelský kráľ Saul a jeho traja synovia: Jonatán, Abínádab a Malchíšúa:

*„Filištínci boli Saulovi a jeho synom v pätách. Filištínci zabili Saulových synov Jonatána, Abínádaba a Malchíšúu. Keď zúril ťažký boj okolo Saula, zastihli ho lukostrelci, ktorí ho ťažko zranili. Vtedy povedal Saul svojmu zbrojnošovi: Vytas svoj meč a prebodni ma ním, aby neprišli tí neobrezanci, neprebodli ma a neurobili si zo mňa posmech. Ale zbrojnoš nechcel, lebo sa veľmi bál. Saul pochytil meč a naľahol naň. Keď jeho zbrojnoš videl, že Saul zomrel, i on naľahol na svoj meč a zomrel s ním. Tak zomrel v ten deň Saul, jeho traja synovia a jeho zbrojnoš a spolu s ním všetci jeho mužovia.“* (1. kniha Samuelova, 31. kapitola, 1-6)

Kategória:Bitky Filištíncov
Kategória:Dejiny Izraela
Kategória:Dejiny Filištíncov
Kategória:Bitky v Izraeli
Kategória:Biblia
Zoznam hudobných článkov/DŽ

Tento index bol automaticky vygenerovaný podľa tejto kategorizácie. Obsahuje **3** články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## dža
Džamala

## dže
Džez

## džü
Džümbüš

Kategória:Zoznamy hudobných článkov
1100 pred Kr.

## Udalosti

* Bitka pri vrchu Gilbóa – boj Izraelitov a Filištíncov, zahynul v nej kráľ Saul a jeho traja synovia (datovanie je len približné)


-8900
Filištínci

::*Slovo filištínec znamená aj prefíkanec.*
**Filištínci** (zriedkavo: **Pelištejci, Filištíni**; starý hebr. singulár *P(e)liští*, plurál *P(e)lištím*; po staroegyptsky: *P(e)leset/Pereset/Pulasati/Pursta/Palasat* ) boli národ anatólskeho alebo krétskeho pôvodu, ktorý v 12. storočí pred Kr. obsadil časť východného Kanaánu v blízkosti Stredozemného mora. Sú známi ako bojovníci a výrobcovia zbraní. Ich najznámejšími mestami boli: Gaza, Aškelon, Ašdód, Ekrón a Gat. Posledné písomné zmienky o tomto národe pochádzajú zo 4. stor. po Kr.

V dobe sudcov podnikajú časté vojenské výpady na územia susedných krajín, aj voči Izraelitom a majú veľkú úlohu pri páde Saulovej moci. Jedine za vlády izraelského kráľa Dávida sa podarilo Filištíncov poraziť a tak obmedziť ich moc.

Ich bohovia Dágón, Baalzebub a v dobe Makabejcov Atargatis (Aštarta) sú semitského pôvodu a dávajú tušiť, že Filištínci sa prispôsobovali pôvodnému kanaánskemu kultu tohto územia, hoci obriezku neprevzali. Odtiaľ pochádza výraz *neobrezaný Filištínec*.

Domnelá historická súvislosť medzi Filištíncami a súčasnými Palestínčanmi je často zneužívaná na politické ciele. 

## Referencie


## Pozri aj
* Múzeum filištínskej kultúry

## Iné projekty

## Externé odkazy
* FILIT Zdroj z ktorého (pôvodne) čerpal tento článok
* dokumenty.christ-net.sk
* historickarevue.com
* http://file.scirp.org/Html/2-1590552_69428.htm#p49
Leavenworth

**Leavenworth** môže byť:
* mesto v americkom štáte Washington, pozri Leavenworth (Washington)
* mesto v americkom štáte Kansas, pozri Leavenworth (Kansas)
* americký astronóm Francis Preserved Leavenworth
Francis Preserved Leavenworth

**Francis Preserved Leavenworth** (* 3. september 1858, Mount Vernon, Indiana, USA – † 12. november 1928) bol americký astronóm.

O od roku 1887 bol profesorom astronómie na Haverford College, Swarthmore, Pensylvánia. Objavil 270 hmlovín a 9 dvojhviezd.

## Referencie

## Externé odkazy

* foto

Kategória:Astronómovia USA
Kategória:Pedagógovia USA
Kategória:Osobnosti z Indiany
Dvojdyšníky

**Dvojdyšníky** (iné názvy: **dvojdyšné**, **dvojdyšné ryby**; lat. *Dipnoi* alebo *Dipneusti*) sú skupina (rad, podtrieda alebo podobne) násadcoplutvovcov.

## Charakteristika
Dvojdyšníky majú okrem žiaber aj jednoduché pľúca na dýchanie vzduchu. Môžu žiť v močiaroch s nepriaznivými kyslíkovými podmienkami a dokážu prežiť aj mimo vody. Africký bahník západoafrický (*Protopterus annectens*) sa v období sucha zatvára do bahnistého kokónu na dne vyschnutého jazera a čaká, kým sa jazero opäť naplní.

## Systematika
*?rod †Esconichthys
*?rod †Griphognathus
*?rod †Scanmenacia
*rod †Ganopristodus
*rod †Howidipterus
*rod †Adololopas
*rod †Rhinodipterus
*?čeľaď †Uronemidae
*čeľaď† Diabolichthyidae – zaraďované aj pod Sarcopterygii
*podrad Uranolophina
**čeľaď †Uranolophidae
*podrad Diplorhynchina
**čeľaď †Dipnorhynchidae
**čeľaď †Stomiahykidae
**čeľaď †Dipteridae
**čeľaď †Chirodipteridae
**čeľaď †Holodontidae
**čeľaď †Fleurantiidae – zaraďované aj (sčasti?) pod Phaneropleuridae
**čeľaď †Rhynchodipteridae
**čeľaď †Phaneropleuridae
**čeľaď †Ctenodontidae
**čeľaď †Conchopomidae
**čeľaď †Sagenodontidae
**(-)jednopľúcne (Ceratodiformes) v širšom zmysle
***rod †Arganodus
***rod †Gosfordia
***rod †Microceratodus
***rod †Paraceratodus
***(-)jednopľúcne (Ceratodiformes) v užšom zmysle
****?čeľaď †Asiatoceratodontidae
****?čeľaď †Ptychoceratodontidae
****?čeľaď †Ceratodontidae
****čeľaď Neoceratodontidae (Ceratodidae)
***(-)Lepidosireniformes
****?čeľaď †Gnathorhizidae
****čeľaď Lepidosirenidae
****čeľaď Protopteridae (zaraďované aj pod Lepidosirenidae)

## Iné projekty
Saul

**Saul** môže byť
*krstné meno (a priezvisko), pozri Saul (meno)
*slovenský spevák
*postava z biblie:
** Šáúl (viacero postáv)
** iné meno Apoštola Pavla, pozri Apoštol Pavol
*priezvisko niektorých osobností:
** John Ralston Saul, kanadský filozof humanistickej tradície
** John Woodruff Saul, spisovateľ USA
*lokalita:
** sídlo v obci Schlatt-Haslen, v kantóne Appenzell-Innerrhoden vo Švajčiarsku, pozri Schlatt-Haslen
** mesto vo Francúzskej Guyane, pozri Saul (Francúzska Guyana)
** mesto v USA, pozri Saul (Kentucky)
** mesto v Spojenom kráľovstve, pozri Saul (Gloucestershire)
** dedina v Spojenom kráľovstve – Severnom Írsku, pozri Saul (County Down)
*oratórium:
**od Händela, pozri Saul (Händel)
**od Nielsena, pozri Saul och David
**od Rolleho, pozri Saul (Rolle)
Volgogradská ulica

**Volgogradská** je ulica v Prešove. Nachádza sa na Sídlisku III.

* PSČ: 080 07

Kategória:Ulice v Prešove
Ronaldinho

**Ronaldo de Assis Moreira** (* 21. marec 1980, Porto Alegre, Brazília), známejší pod prezývkou **Ronaldinho Gaúcho** alebo skrátene **Ronaldinho** je bývalý brazílsky profesionálny futbalista a ambasádor španielskeho klubu FC Barcelona. Najčastejšie hrával ako ofenzívny záložník, ale hrával taktiež na pozícii útočníka alebo krídelníka. V Európe hrával za Paris Saint-Germain, FC Barcelonu a AC Miláno. Hral aj za Brazílsky národný tím.

## Kariéra
Ronaldinho začal svoju profesionálnu kariéru v brazílskom mužstve Grêmio, kde hral od roku 1998 do roku 2001. V júni 1999 debutoval v  a hneď strelil gól. V roku 2001 Ronaldinho podpísal päťročný kontrakt s francúzskym Paris Saint-Germain, po ktorom nasledovali dlhé ťahanice medzi klubmi o odstupnom. Grêmio nakoniec dostalo 4,5 miliónov EUR.

V roku 2002 pomohol Ronaldinho Brazílii k zisku titulu majstrov sveta. Medzi jeho najznámejšie okamihy na záverečnom turnaji patrí 35 metrov dlhý lob, ktorým vo štvrťfinále prekonal  brankára Davida Seamana.

V lete roku 2003 dal Ronaldinho najavo, že chce Paris Saint-Germain opustiť, pretože sa nekvalifikovalo do európskych pohárov. Tak začala medzi elitnými klubmi bitka o budúcu hviezdu, ktorú nakoniec ponukou 27 miliónov eur vyhrala FC Barcelona a vyfúkla Ronaldinha favorizovanému Manchestru United. Ronaldinho splnil očakávania a priviedlo Barcelonu k druhému miestu v La Lige v sezóne 2003-04. V ďalšej sezóne už Barcelona najvyššiu španielsku ligu vyhrala a úspešne bojovala aj v Lige majstrov. V decembri 2004 bol Ronaldinho asociáciou FIFA vyhlásený za najlepšieho futbalistu uplynulého roka. Ako kapitán priviedol brazílsku reprezentáciu k zisku Pohára konfederácie. Pelé ho zaradil medzi 125 najlepších žijúcich futbalistov sveta a za sezónu 2004-05 bol vyhlásený za najlepšieho útočníka Ligy majstrov. V decembri 2005 bol v ankete športových novinárov Zlatá ruka vyhlásený za najlepšieho európskeho futbalistu uplynulého roka. Okrem zisku ocenení pre najlepšieho hráča Európy spôsobilo rozruch natočené video, v ktorom veľmi presne a opakovane zasahuje bránkovú konštrukciu. V roku 2006 vyhral spolu s FC Barcelonou Ligu majstrov. V lete 2008 prestúpil do AC Miláno. V roku 2011 po neúspešnej sezóne 2010/2011 prestúpil do klubu brazíslkej ligy Flamengo. V decembri 2016 ponúkol svoje služby brazílskemu tímu Chapecoense AF, ktoré postihla letecká nehoda.

## Referencie


## Iné projekty

## Externé odkazy
* Oficiálne stránky 
* Ronaldinho 
* Photos and Videos Ronaldinho 

Kategória:Narodenia v 1980
Kategória:Brazílski futbalisti
Kategória:Hráči Paris Saint-Germain FC
Kategória:Hráči FC Barcelona
Kategória:Hráči AC Miláno
Kategória:Hráči Majstrovstiev sveta vo futbale 2002
Kategória:Hráči Majstrovstiev sveta vo futbale 2006
Jan Železný (športovec)

**Jan Železný** (* 16. jún 1966, Mladá Boleslav) je český atlét, oštepár. Je považovaný za najlepšieho oštepára všetkých čias. 

Je držiteľom troch zlatých (1992, 1996, 2000) a jednej striebornej medaily z Olympijských hier (1988), trojnásobný majster sveta (1993, 1995, 2001), niekoľkonásobný rekordman a držiteľ súčasného svetového rekordu v hode oštepom (98,48 metra). Oštepom bolo 83-krát v histórii hodené nad 90 metrov. Z týchto 83 hodov hodil 52 Jan Železný. Bol vyhlásený za Atléta sveta (2000), Atléta Európy (1996, 2000) a stal sa českým Športovcom roku (1993, 1995, 2000, 2001).

## Iné projekty

## Referencie

Kategória:Českí olympijskí víťazi
Kategória:Olympijskí víťazi v hode oštepom
Kategória:Českí oštepári
Kategória:Majstri sveta v hode oštepom
Kategória:Držitelia svetových rekordov
Kategória:Členovia Medzinárodného olympijského výboru
Kategória:Nositelia Medaily Za zásluhy (Česko)
Kategória:Osobnosti z Mladej Boleslavi
Kategória:Atléti na Letných olympijských hrách 1988
Kategória:Atléti na Letných olympijských hrách 1992
Kategória:Atléti na Letných olympijských hrách 1996
Kategória:Atléti na Letných olympijských hrách 2000
Kategória:Atléti na Letných olympijských hrách 2004
Kde domov můj

**Kde domov můj** je česká štátna hymna. Používa sa od zániku Česko-Slovenska v roku 1992, už v roku 1990 však bola oficiálne vyhlásená aj za hymnu Česka v rámci Česko-Slovenska. Pred rozdelením tvorila zároveň prvú časť česko-slovenskej hymny, po ktorej nasledovala prvá sloha terajšej hymny slovenskej (Nad Tatrou sa blýska).

Pieseň pochádza z divadelnej hry Josefa Kajetána Tyla *Fidlovačka aneb žádný hněv a žádná rvačka*, po prvýkrát uvedenej v roku 1834. Hudbu k nej zložil František Škroup. Rýchlo zľudovela a získala postavenie národnej piesne. Hymnu tvorí iba prvá sloha piesne; druhá je dnes takmer neznáma.

Pieseň prevzali aj niektoré ďalšie slovanské národy. Napríklad slovenskú verziu s názvom „Domov Slováka“, so štyrmi slohami, publikoval v roku 1862 Michal Chrástek v prvom diele zborníku Veniec národních piesní slovenských, a to hneď pod číslom 1. 

Významne si pieseň osvojili tiež Bulhari, ktorí ju považovali za svoju národnú pieseň. Z korešpondencie Boženy Němcovej vieme, že zrejme prvú bulharskú variantu piesne, zachovanou v pozostalosti Františka J. Jezbera s dátumom 14. februára 1861, zapísal Ivan Chadži Simeonov (zvaný Ivančo alebo Jončo), jeden z Bulharov, ktorí študovali v Prahe.

## Slová piesne
Ako hymna sa používa iba prvá sloha.

## Referencie

## Pozri aj
* Česko-slovenská hymna

## Iné projekty

## Externé odkazy
* Kde domov můj? - orchestrálne (MP3, 247 KB)
* zákon č. 3/1993 Sb. o štátnych symboloch Českej republiky - (PDF, notový zápis, pôvodný zápis Josefa Kajetána Tyla)
* zákon č. 154/1998 Sb., ktorým sa mení zákon č. 3/1993 Sb., o štátnych symboloch Českej republiky (PDF)

Kategória:Štátne hymny
Kategória:Štátne symboly Česka
Breg

Rieka **Breg** je najdlhšia zdrojnica rieky Dunaj. Pramení vo výške  vo Schwarzwalde neďaleko mestečka Furtwangen. Prameň rieky sa nazýva aj prameň Dunaja a je to chránený prírodný pamätník. Breg sa spája s riečkou Brigach neďaleko mesta Donaueschingen a vytvára tak rieku Dunaj.

Povodie Bregu má plochu  a jej prameň leží asi  od rozvodia Dunaj/Rýn (najväčšie európske rozvodie). Iba  odtiaľ pramení rieka Elz, ktorá ústi do Rýna.
Pretože je Breg najdlhším prítokom Dunaja, považuje sa za geografický prameň Dunaja.

## Iné projekty
 

## Externé odkazy
* obrázky Bregu  

Kategória:Rieky v Nemecku
Kategória:Povodie Dunaja
Rejkovo

**Rejkovo** je rekreačná osada v Stolických vrchoch, pri Rejkovskom potoku, 2 km juhozápadne od Tisovca.

Osada bola až do 21. októbra 1944 súčasťou obrannej línie povstaleckej armády.

V súčasnosti je malým strediskom letnej aj zimnej rekreácie s viacerými chatami, zjazdovkou a lyžiarskym vlekom. Osadou prechádza modro-značkovaný turistický chodník z Tisovca do Klenovca.

Kategória:Osady na Slovensku
Kategória:Rekreačné strediská na Slovensku
Hačava (Hnúšťa)

thumb|Pomník Mateja Hrebendu
**Hačava** je mestská časť Hnúšte. 

## Polohopis
Nachádza sa v Muránskej brázde, na rozhraní Stolických vrchov a Revúckej pahorkatiny, na ľavom brehu Rimavy, v nadmorskej výške 335 m n. m.
Leží na ceste II/531, 5 km severne od mesta a pri železničnej trati Jesenské - Brezno (železničná zastávka). Z obce vychádza žlto-značkovaný turistický chodník na vrch Tŕstie.

V súčasnosti je Hačava strediskom ťažby a spracovania magnezitu (časť Skálie).

## Dejiny
Hačava je písomne doložená začiatkom 15. storočia. Narodil sa tu organizátor SNP Ondrej Klokoč, slovenský politik a novinár, pôsobil a zomrel tu národný buditeľ Matej Hrebenda. V obci stojí pomník Mateja Hrebendu.

## Kultúra a zaujímavosti
### Pamiatky
* Evanjelický kostol, jednoloďová pôvodne klasicistická stavba s pravouhlým ukončením presbytéria a mierne predstavanou vežou, z roku 1816. Prestavaný bol v roku 1905 a v polovici 20. storočia, keď pola postavená veža. V interiéri sa nachádza klasicistický oltár, stĺpová architektúra s centrálnym obrazom Ježiš v Getsemanskej záhrade. Fasády sú hladké, veža mierne vystupujúca z hmoty stavby je ukončená ihlancovou helmicou. 

## Osobnosti obce
### Pôsobili tu
* Matej Hrebenda (* 1796 – † 1880), národný buditeľ a ľudový spisovateľ. 

## Referencie

## Externé odkazy
* Oficiálna stránka mesta Hnúšťa

Kategória:Mestské časti Hnúšte
Kategória:Slovenské obce zaniknuté zlúčením
Skálie (Hnúšťa)

**Skálie** je priemyselná osada v údolí Rimavy, pri ceste I/72 a železničnej trati Brezno – Jesenské (železničná zastávka Hačava-Skálie). Je súčasťou Hačavy ako miestnej časti mesta Hnúšťa. Je tu lokalizovaný závod na spracovanie magnezitu (Slovenské magnezitové závody). Z environmentálneho hľadiska je okolitá krajina nenávratne znehodnotená imisiami z tohto závodu.

## Externé odkazy
* Poloha na turistickej mape

Kategória:Osady na Slovensku
Concepción (sopka)

**Concepción** je jedna z najaktívnejších sopiek v Nikarague. Symetrický stratovulkán leží na severozápadnom okraji ostrova Ometepe v jazere Nikaragua vedľa iného vulkánu - Maderas, s ktorým je spojený úzkou šijou. Je tvorený prevažne bazaltovými a dacitovými lávami.

Vulkán sa vytvoril na staršej kaldere a v priebehu niekoľkých erupcií v druhej polovici 20. storočia narástol až do súčasnej výšky. Jeho svahy sú posiate početnými lávovými dómami, troskovými kužeľmi a maarmi.

## Iné projekty
.

## Externé odkazy
* www.volcano.si.edu - stratovulkán Concepción na Global Volcanism Program 

Kategória:Sopky Nikaraguy
Kategória:Stratovulkány
Kategória:Aktívne sopky
Mútnik (Hnúšťa)

**Mútnik** je priemyselnou osadou mesta Hnúšťa, 3 km severne od centra, v údolí Rimavy. Leží pri ceste I/72 a železničnej trati č. 174 (železničná zastávka). Firma Gemerská nerudná spoločnosť, a. s. tu ťaží magnezit a mastenec. Je tu baňa na ťažbu a závod na spracovanie magnezitu, mastenca a dolomitov a Banské múzeum Hnúšťa. 

Kategória:Hnúšťa
Kategória:Osady na Slovensku
Brádno

thumb|Evanjelický kostol
**Brádno** je mestská časť mesta Hnúšťa, 8 km východne od centra mesta.

## Polohopis
Bývalá samostatná obec leží v Revúckej vrchovine, v údolí Striežovského potoka, v nadmorskej výške 361 m n. m. Brádno je malou vyľudňujúcou sa obcou, 1 km od hlavnej cesty II/526, pod sedlom Brezina.

## Dejiny
Obec bola založená na valaskom práve, písomne je doložená v roku 1413. V obci je zachovaná pôvodná drevená ľudová architektúra.

## Kultúra a zaujímavosti
### Pamiatky
* Evanjelický kostol, jednoloďová barokovo-klasicistická stavba s polkruhovým ukončením presbytéria a čiastočne predstavanou vežou, z rokov 1794-1797. Stojí na mieste staršej modlitebne zo začiatku 18. storočia. V roku 1810 bol rozšírený o vežu. Interiér je plochostropý s dreveným stropom. Priestor je členený trojramennou emporou. Nachádza sa tu hodnotný barokový kazateľnicový oltár zo začiatku 18. storočia so sochami Árona, Mojžiša, Petra a Pavla. Organ je klasicistický z konca 18. storočia. Veža je členená kordónovými rímsami, pilastrami a ukončená korunnou rímsou s terčíkom a dekoratívnou barokovou helmicou s laternou pokrytou šindľom.

Súbor:Brádno2.jpg|Detail veže evanjelického kostola


## Referencie

## Externé odkazy
* Oficiálna stránka mesta Hnúšťa

Kategória:Mestské časti Hnúšte
Kategória:Slovenské obce zaniknuté zlúčením
Polom (Hnúšťa)

**Polom** je mestská časť Hnúšte. 

## Polohopis
Je to malá osada na okraji Revúckej vrchoviny, v nadmorskej výške 694 m n. m. Pôvodne sa jednalo o samostatnú obec. Dedina vyhorela r. 1905. Bývalá banícka osada sa v súčasnosti vyľudňuje a domy sa premieňajú na rekreačné objekty. Na okolí sú dobré lyžiarske terény. Osada je prístupná po exponovanej ceste a leží 7 km severovýchodne od mesta.

## Kultúra a zaujímavosti
### Pamiatky
* Evanjelický kostol, jednoduchá jednoloďová stavba s polkruhovým ukončením presbytéria a predstavanou vežou, z rokov 1867-1868. Veža bola pristavaná v rokoch 1963-1964, ako udáva vročenie nad vstupom. Interiér je zaklenutý pruskými klenbami. Nachádza sa tu murovaná empora a neoklasicistický oltár z doby vzniku kostola. Fasády sú hladké so segmentovo ukončenými oknami. Priečelie je členené lizénami. Veža je ukončená ihlancovou helmicou.

### Turizmus
Cez Polom prechádza červeno-značkovaný turistický chodník zo sedla Brezina na vrch Tŕstie (1 120,9 m).

## Referencie

## Externé odkazy
* Oficiálna stránka mesta Hnúšťa

Kategória:Mestské časti Hnúšte
Kategória:Slovenské obce zaniknuté zlúčením
Vrbovce nad Rimavou

**Vrbovce nad Rimavou** je miestna časť obce Veľké Teriakovce, v okrese Rimavská Sobota.Región Malohont. Leží na pravom brehu Rimavy, v Rimavskej kotline, v nadmorskej výške 231 m n. m.

Bývalá samostatná obec sa spomína v roku 1404, vyvinula sa zo staršieho osídlenia. Patrila viacerým zemianskym rodinám.

Obec sa nachádza na ceste II/531, 2 km severne od Veľkých Teriakoviec a zároveň 2 km južne od susednej obce Hrachovo.

Kategória:Miestne časti na Slovensku
Malé Teriakovce

**Malé Teriakovce** je miestna časť obce Veľké Teriakovce v okrese Rimavská Sobota. 

## Polohopis
Ide o bývalú samostatnú obec. Leží v Rimavskej kotline, pod výbežkom Valickej pahorkatiny, na ľavom brehu rieky Rimava. Malé Teriakovce ležia 1 km východne od Veľkých Teriakoviec, za železničnou traťou č. 173 (železničná zastávka Veľké Teriakovce). Obcou vedie žlto značkovaný turistický chodník na Maginhrad a ďalej na Teplý Vrch.

## Kultúra a zaujímavosti
### Pamiatky
* Evanjelický kostol, jednoloďová pôvodne gotická stavba s pravouhlým ukončením presbytéria a predstavanou vežou, z prvej polovice 15. storočia. Na začiatku 17. storočia bola pristavaná nová renesančná loď, v tomto období došlo k zmene orientácie, keď sa oltár presunul na západnú stranu kostola. Úpravami prešiel v rokoch 1774–1795. Obnovený bol v roku 1924, zatiaľ poslednou obnovou spojenou s archeologickým výskumom prešiel v rokoch 2006-2008. Nachádza sa tu hodnotný maľovaný interiér. Kazetový strop je zložený z troch častí, najstršej renesančnej zloženej zo šesťuholníkových kaziet z prvej polovice 16. storočia, mladšej zo 17. storočia a najmladšej z konca 18. storočia. Empora pochádza z roku 1795. Oltár je renesančný z obdobia okolo roku 1620, kazateľnica je baroková z roku 1790. Kostol má hladké fasády s nárožným zaoblením a polkruhovo ukončenými oknami. Veža má plnú drevenú ochodzu a ihlancovú helmicu pokrytú šindľom. 

Súbor:Malé Teriakovce - Evanjelický kostol.jpg|Evanjelický kostol 
Súbor:Malé Teriakovce - Evanjelický kostol (3).jpg
Súbor:MaléTeriakovce1.jpg|Interiér kostola
Súbor:MaléTeriakovce5.jpg|Empora
Súbor:MaléTeriakovce4.jpg|Kazetový strop


## Referencie

 
## Iné projekty

## Externé odkazy
* Oficiálna stránka obce Veľké Teriakovce
* Apsida.sk- profil gotického kostola

Kategória:Miestne časti na Slovensku
Kategória:Veľké Teriakovce
Polom

**Polom** môže byť:

* proces alebo výsledok polámania lesného porastu prírodnými živlami, pozri polom (les)

na Slovensku:
* mestská časť Hnúšte, pozri Polom (Hnúšťa)
* časť obce Stráňavy v okrese Žilina, pozri Polom (Stráňavy)
* vrch () v Beskydskom predhorí, pozri Polom (vrch v Beskydskom predhorí)
* vrch () v Laboreckej vrchovine, pozri Polom (vrch v Laboreckej vrchovine)
* vrch () v Malej Fatre, pozri Polom (vrch v Malej Fatre)

v Česku:
* obec v okrese Přerov, pozri Polom (okres Přerov)
* obec v okrese Rychnov nad Kněžnou, pozri Polom (okres Rychnov nad Kněžnou)
* prírodná rezervácia v okrese Chrudim, pozri Polom (prírodná rezervácia)

## Pozri aj
* Malý Polom
* Veľký Polom
* Velká Polom
* Pustá Polom
Likier

**Likier** (v minulosti *Likér, Likýr*, ) je mestská časť mesta Hnúšťa.

## Polohopis
Leží v Rimavskom podolí, na pravom brehu Rimavy, na rozhraní Stolických vrchov a Revúckej vrchoviny, v nadmorskej výške . Od centra mesta je vzdialená asi 1,5 kilometra na juh.

## Dejiny
Ako samostatná obec sa prvýkrát spomína v roku 1438. V 19. storočí sa rozvíjal železiarsky priemysel, ktorý bol v neskoršom období utlmený a vybudoval sa chemický priemysel. Obec bola v roku 1960 zlúčená s Hnúšťou do jedného celku s názvom *Hnúšťa-Likier*. V roku 1971, keď boli k mestu pričlenené ďalšie okolité obce, došlo aj k zmene názvu mesta *Hnúšťa*.

## Kultúra a zaujímavosti
### Pamiatky
* Evanjelický kostol, jednoloďová tolerančná stavba s pravouhlým ukončením presbytéria a predstavanou vežou, z roku 1785. Interiér je plochostropý. Zariadenie kostola je novodobé. Nad oltárom je nápis z roku 1807 pripomínajúci postavenie kostola. Fasády sú hladké, okná majú segmentové ukončenie. Veža je ukončená korunnou rímsou s terčíkom a zvonovitou helmicou.

Súbor:Liker3.jpg|Evanjelický kostol
Súbor:Liker1.jpg|Interiér kostola
Súbor:Liker2.jpg|Nápis pripomínajúci postavenie kostola


## Doprava
Obec sa nachádza pri ceste I/72 a železničnej trati č. 173. Je tu železničná zastávka.

## Referencie

## Externé odkazy
* Oficiálna stránka mesta Hnúšťa

Kategória:Mestské časti Hnúšte
Kategória:Slovenské obce zaniknuté zlúčením
Skálie

**Skálie** môže byť:
*osada v obci Lazy pod Makytou, pozri Skálie (Lazy pod Makytou)
*osada v obci Ábelová, pozri Skálie (Ábelová)
*osada v obci Hnúšťa, pozri Skálie (Hnúšťa)
* vrch v Stolických vrchoch, pozri Skálie (vrch v Stolických vrchoch)
Krásna

**Krásna** môže byť časť:
*mesta Košice, pozri Košice – mestská časť Krásna
*obce Buzitka, pozri Krásna (Buzitka)
*obce Kolta, pozri Krásna (Kolta)
*obce Veľké Teriakovce, pozri Krásna (Veľké Teriakovce)
*skrátene:
**Krásna Hôrka
**Krásna Lúka
**Krásna nad Hornádom
**Krásna Ves
Solaris (operačný systém)

**Solaris** je unixový operačný systém vyvíjaný spoločnosťou Sun Microsystems. Je to 
proprietárny systém, avšak mnoho jeho súčastí je open source.

## Desktopové prostredia
Prvým desktopovým prostredím Solarisu bol OpenWindows. Neskôr vo verzii 2.5 nasledoval CDE. V Solaris 10 sa používa Java Desktop System, ktorý je založený na Gnome.

## Licencia
Zdrojový kód Solarisu s niekoľkými výnimkami bol uvoľnený pod licenciou CDDL ako open source v projekte OpenSolaris. V súčasnosti sú binárne verzie systému, ako aj zdrojové kódy, voľne stiahnuteľné z domovskej stránky systému.

*Common Development and Distribution License* od spoločnosti Sun, ktorá bola schválená iniciatívou slobodného softvéru, bola zvolená ako licencia pre OpenSolaris. Táto licencia nie je však kompatibilná s populárnou GPL. Budúce verzie systému Solaris už budú odvodené z projektu OpenSolaris.

## Referencie

## Pozri aj
* ZFS, súborový systém

## Externé odkazy
* Oficiálna stránka na sun.com
* Solaris x86
* Projekt OpenSolaris

Kategória:Operačné systémy
Kategória:Unix
Solaris

**Solaris** môže byť:

* operačný systém, pozri Solaris (operačný systém)
* kniha od Stanisława Lema, pozri Solaris (kniha)
** film z roku 1972, pozri Solaris (film z 1972)
** film z roku 2002, pozri Solaris (film z 2002)
* poľský výrobca autobusov, trolejbusov a električiek, pozri Solaris Bus & Coach
OpenSolaris

**OpenSolaris** je otvorený projekt založený spoločnosťou Sun Microsystems cielený na vytvorenie vývojárskej základne okolo technológie operačných systémov Solaris. Projekt je zameraný na vývojárov, systémových správcov a používateľov, ktorí majú záujem vyvíjať a zlepšovať operačné systémy. V komunite OpenSolaris je zaregistrovaných vyše 12&nbsp;000 členov, z čoho vyše 11&nbsp;000 členov nie sú zamestnanci spoločnosti Sun. 

## Pozri aj
* Solaris

## Iné projekty

## Externé odkazy
* OpenSolaris.sk
* OpenSolaris.org

Kategória:Operačné systémy
Kategória:Unix
Kategória:Softvér z 2008
Psiare

**Psiare** sú miestnou časťou obce Hronský Beňadik. Ležia pri Slovenskej bráne, na pravom brehu Hrona, na styku Štiavnických vrchov.

## Polohopis
Obec sa nachádza 2 km južne od Hronského Beňadika, na ceste I/76 (10km južne od Novej Bani a 18km severne od Levíc) a pri železničnej trati Kozárovce - Zvolen.

## Dejiny
Psiare sú súčasťou takzvanej „Slovenskej brány“ ktorá bola vstupom k bohatým banským mestám ako Banská Bystrica, Kremnica, Banská Štiavnica. 
Na ľavom brehu Hrona sa na skalnej ostrohe vypína dominanta Psiar Krivín (315,9 m), ktorý je súčasťou pohoria Štiavnických vrchov. Je to hradisko z doby halštattskej a veľkomoravskej s viacnásobným obranným valovým systémom. V tomto období sa hradiská podobného typu v našom okolí dosť vyskytovali, lebo tu bola „Slovenská brána“ a mali za účel brániť vstup do banských miest. Ďalšie hradiská sa nachádzali pri Kozárovciach, Tlmačoch, Tekovskej Breznici a hlavná obranná pevnosť bola v Hronskom Beňadiku (dnešný kláštor).

Názov dediny sa vyvíjal rôzne vzhľadom na historicko-spoločenské udalosti. V roku 1773 sa obec nazývala *Pesér, Psär, Psary*, 1786 *Peschér, Psáry*, 1808 *Peszér, Psár, Psáry*, 1863-1913 *Peszér*, od roku 1920 *Psiare, Psáre*, 1927-1948 *Psáry* a od roku 1948 až dodnes Psiare. 

## Kultúra a zaujímavosti
### Pamiatky
* Dedinská zvonica, murovaná stavba na pôdoryse štvorca s ihlancovou helmicou z konca 19. storočia. Fasády zvonice sú členené nárožnou rustikou, okná majú šambrány. 

### Turizmus
Túto dedinu obmýva rieka Hron. Je to miesto, ktoré najmä v letnom čase navštevuje veľa turistov alebo ľudí čo sa rozhodli splavovať rieku Hron a tiež aj mnoho turistov zo zahraničia, ktorí navštevujú túto dedinu najmä kvôli oddychu. Výhodou je najmä vynikajúca poloha pri Hrone, ktorá je veľmi výborná na kempovanie a nádherné prírodné prostredie zaručuje neskutočnú príležitosť na oddych pri rieke Hron najmä v horúcich letných dňoch. Na ľavom brehu Hrona (na druhej strane) je verejné táborisko.

## Občianska vybavenosť
V obci sa môžete tiež občerstviť v miestnom pohostinstve *Alžbetka* pri kostole alebo nakúpiť v *Mäsiarskom dvore* rôzne mäsové výrobky či chlieb alebo víno. 
V dedine sa nachádza aj budova starej školy, ktorá sa dá po dohodne s kompetentnými ľuďmi v obci využiť ako miesto pre rôzne rodinné alebo súkromné akcie.

V obci sa nachádza novovybudovaný kostol vysvätený 22.5.1996 arcibiskupom Jánom Sokolom a tiež rôzne miesta kde sa dá rôzne využiť voľný čas. Medzi tieto miesta patria určite futbalové ihrisko, ktoré sa nachádza v hornej časti dediny.

## Referencie

## Externé odkazy
* Oficiálna stránka obce Hronský Beňadik

Kategória:Miestne časti na Slovensku
Kategória:Hronský Beňadik
Bitka pri Karkare

[150px|thumb|Stéla [Salmanassar III.|Salmanassara III., ktorá opisuje bitku pri Karkare]]
**Bitka pri Karkare** sa odohrala v roku 853 pred Kr. pri meste Karkar, medzi armádou Novoasýrskej ríše, vedenou kráľom Salmanasarom III. a spojenou armádou dvanástich aramejských sýrskych kráľov, vedenou Ben Hadadom II. z Damasku. Táto bitka je pozoruhodná tým, že sa na nej zúčastnil pravdepodobne najväčší počet vojakov v doterajších známych dejinách, a že sa pri jej popise spomínajú prvýkrát niektoré národy (napríklad Arabi). Je zaznamenaná na tzv. Stéle Salamanasara III. (po angl. aj Kurkh Monolith, Kurkh Stele).

Podľa tohoto opisu Salmanasar začal svoju vojenskú výpravu v meste Ninive. Prekročil so svojimi vojakmi bez boja rieku Tigris aj Eufrat, pričom sa mnohé mestá, okolo ktorých prechádzal, vzdali bez boja a podriadili jeho vláde (vrátane Aleppa).
Za týmto mestom narazil na prvý odpor: postavili sa mu vojaci kráľa mesta Hama z Iruleni (Irhuleni), ktorých porazil. Ako odvetu vydrancoval paláce i mestá Irulenského kráľovstva. Jeho ťaženie ďalej pokračovalo vyplienením Karkaru, no vzápätí narazil na spojené vojská v blízkosti rieky Orontes.

Salmanassarov zápis opisuje silu svojho protivníka Bena Hadada II. s pozoruhodnou presnosťou:

#Ben Hadad II. sám viedol 1 200 bojových vozov, 1 200 jazdcov a 20 000 pešiakov;
#Iruleni disponovali silou 700 bojových vozov, 700 jazdcov a 10 000 pešiakov;
#Izraelský kráľ Ahab poslal 2 000 bojových vozov a 10 000 pešiakov;
#*Kizzuwadne* (Byblos) poslal 500 pešiakov;
#*Musri* poslalo 1 000 pešiakov;
#Kráľ Irkanata poslal 10 bojových vozov a 10 000 pešiakov;
#Kráľ Matinu-ba'lu z Arwádu poslal 200 pešiakov;
#Kráľ Usannata poslal 200 pešiakov;
#Kráľ Adunu-ba'lu z Šianu poslal 30 bojových vozov a „tisíce“ pešiakov;
#Kráľ Gindibu z Arábie poslal 10 000 jazdcov na ťavách;
#Kráľ Ba'asa, syn Ruhubiho z Ammonitov poslal „stovky“ pešiakov;

Salmanasar sa chvastá, že jeho vojaci zabili 14 000 nepriateľov, zajali nespočetné množstvo koní a bojových vozov, a opisuje škody, ktoré svojmu protivníkovi spôsobil s brutálnymi podrobnosťami. Záznamy kráľov z tohoto obdobia sa však nikdy nehlásia k vlastným porážkam, dokonca v niekoľkých prípadoch vyhlasujú za svoje víťazstvá, ktoré vybojovali ich predkovia alebo predchodcovia. Ak Salmanasar pri Karkare jasne zvíťazil, nezahájil okamžite ďalšie asýrske dobýjanie územia v Sýrii. Asýrske záznamy uvádzajú, že do tejto oblasti viedol v nasledujúcom desaťročí niekoľko ďalších vojenských výprav a napadol Ben Hadada II. šesťkrát. Salmanasarovi protivníci sa na svojich trónoch udržali aj po bitke pri Karkare: Ben Hadad II. bol kráľom Damasku minimálne do roku 841 pred Kr. a kráľ Izraela Ahab vládol svojej krajine do roku 850 pred Kr.

Príslušný text v Biblii je príkladom hlbokého literárneho sarkazmu. Práve v čase, kedy by ste čakali, že sa objaví pasáž o bitke pri Karkare, namiesto toho narazíte na okázalý opis bezvýznamného a nelichotivého incidentu s Nabotovými vinicami (1. kniha kráľov, kapitola 21). Zdroj. 

## Poznámky

Kategória:Novoasýrska ríša
Karkar
Karkar
Karkar
Kategória:Bitky v 853 pred Kr.
Marion Bartoliová

**Marion Bartoliová** (* 2. október 1984, Le Puy-en-Velay, Francúzsko) je francúzska tenistka. V súčasnosti žije vo švajčiarskej Ženeve. Meria 170 cm, váži 58 kg (2006). Jej najvyššie umiestnenie v rebríčku WTA bolo 9. miesto, ktoré dosiahla 22. októbra 2007. Dosiahla ho hneď po nečakanom prebojovaní sa do finále Wimbledonu.

## Životopis
Tenis hráva od svojich šiestich rokov, vďaka otcovi  Walterovi. Má rada aj iné športy, napr. volejbal a basketbal. Medzi jej koníčky patrí i maľovanie, počúvanie hudby a návšteva kina. Z tenisových vzorov najväčšmi obdivuje Petea Samprasa a Moniku Selešovú.

## Tenisová kariéra
Vyhrala juniorský U.S. Open v roku 2001, ako aj  juniorské turnaje *Australian Hardcourt Championships * a *Victorian Championships * v tom istom roku. V seniorskej kategórii zatiaľ na grandslamovom podujatí nezaznamenala významný úspech, avšak v januári 2006 vyhrala prvý WTA turnaj v novozélandskom Aucklande. Triumfovala aj na dvoch turnajoch vo štvorhre. Momentálne je francúzskou päťkou (jún 2006), po Amélie Mauresmovej, Mary Piercovej, Nathalie Dechyovej a Tatiane Golovinovej. Najcennejšie víťazstvá v kariére zaznamenala s Lindsay Daveportovou, Nadiou Petrovovou, Nathalie Dechyovou, Verou Zvonariovovou, Meghan Shaughnessyovou a Arantxou Sánchezovou Vicariovou.

## Finálové účasti na turnajoch WTA (18)

### Dvojhra - výhry (5)

### Dvojhra - prehry (6)

### Štvorhra - výhry (3)

### Štvorhra - prehry (4)

## Kariérne štatistiky a Grandslamové finále

### Grandslamové turnaje

#### Dvojhra: 2 (1–1)

### Prehľad výsledkov v dvojhre
*Aktualizované po turnaji [[Wimbledon 2013]].*

## Iné projekty

## Externé odkazy

Kategória:Narodenia v 1984
Kategória:Francúzski tenisti
Chorvátske národné futbalové mužstvo na Majstrovstvách sveta 2006

Vystúpenie **** na **[[Majstrovstvá sveta vo futbale 2006|Majstrovstvách sveta vo futbale 2006]]** bolo celkovo tretím, keď sa mužstvo kvalifikovalo na záverečný turnaj. Po troch zápasoch v Skupine F skončilo v tejto skupine na treťom mieste a do osemfinále sa nedostalo.

## Kvalifikácia
Chorvátsko hralo v 8. skupine európskej kvalifikácie. Jeho súpermi boli , , ,  a . Chorvátsko v kvalifikácii ani raz neprehralo a skončilo s rovnakým počtom bodov ako Švédsko. Pretože obidva vzájomné zápasy týchto dvoch mužstiev vyhralo Chorvátsko, obsadilo nakoniec prvé miesto v skupine a postúpilo na finálový turnaj.

Výsledky mužstva v kvalifikačnej skupine:

Výsledná tabuľka:

## Príprava na finálový turnaj

Chorvátske národné mužstvo sa pred šampionátom ubytovalo v kúpeľnom meste Bad Brückenau v severnom Bavorsku. V príprave mužstvo zohralo niekoľko priateľských zápasov: 

## Žreb

Chorvátske mužstvo sa žrebovaním dostalo do Skupiny F. Jeho súpermi v základnej skupine boli mužstvá ,  a .

### História
Chorvátsko sa v histórii finálových turnajov majstrovstiev sveta stretlo iba s Japonskom. S ostatnými mužstvami zo skupiny sa stretlo iba v priateľských alebo prípravných zápasoch. Nasleduje história vzájomných zápasov:

## Zostava

*Z = odohraných zápasov, G = počet strelených gólov,  = žlté karty,  = červené karty*

## Zápasy
Chorvátsko na Majstrovstvách sveta 2006 odohralo tri zápasy v skupine, z ktorých dva remizovalo a jeden prehralo. So ziskom 2 bodov nepostúpilo do osemfinále a skončilo svoje účinkovanie na záverečnom turnaji.

### Skupina F

*Všetky časy sú lokálne ([[UTC]]+2)*

#### Brazília vs Chorvátsko

*Rozhodca: Benito Archundia (Mexiko)
*Asistenti rozhodcu: 
:Jose Ramirez (Mexiko)
:Hector Vergara (Kanada)

*Štvrtý rozhodca: Mohamed Guezzaz (Maroko)
*Piaty rozhodca: Brahim Djezzar (Alžírsko)

#### Japonsko vs Chorvátsko

*Rozhodca: Frank De Bleeckere (Belgicko)
*Asistenti rozhodcu: 
:Peter Hermans (Belgicko)
:Walter Vromans (Belgicko)

*Štvrtý rozhodca: Kevin Stott (USA)
*Piaty rozhodca: Gregory Barkey (USA)

#### Chorvátsko vs Austrália

 Šimunić videl počas zápasu tri žlté karty: rozhodca v 90. minúte mu chybne nedal červenú kartu po predchádzajúcich dvoch žltých. Tú dostal až po tretej žltej karte v 93. minúte. V pôvodnom zápise FIFA o zápase sú zapísané všetky tri žlté karty, avšak v revidovanom chýba druhá žltá karta z 90. minúty. Nevie sa, či to bolo kvôli konzistentnosti zápisu, alebo či druhá žltá karta bola dodatočne zrušená.

* Rozhodca: Graham Poll (Anglicko)
* Asistenti rozhodcu: 
: Philip Sharp (Anglicko)
: Glen Turner (Anglicko)
* Štvrtý rozhodca: Kevin Stott (USA)
* Piaty rozhodca: Gregory Barkey (USA)

Kategória:Majstrovstvá sveta vo futbale 2006
Kategória:Futbal v Chorvátsku
Dubnica

**Dubnica** môže byť:
* skrátene Dubnica nad Váhom
* skrátene Nová Dubnica
* mestská časti Bojníc, pozri Dubnica (Bojnice)
* potok v povodí Hornádu v Slovenskom raji, pozri Dubnica (prítok Lesnice)
* potok v povodí Nitry v Tribeči, pozri Dubnica (prítok Nitry)
* vrch (990,3 m n. m.) v Slovenskom raji, pozri Dubnica (vrch v Slovenskom raji)
Salmanasar III.

[thumb|350px|Kráľ [Jehu z Izraela sa klania pred asýrskym Salmanasarom III.]]
**Salmanasar III.** (po akkadsky *Šulmánu-ašaridu* III. - „boh Šulmánu je úžasný“) bol vládca Novoasýrskej ríše v období 859 - 824 pred Kr. a syn predchádzajúceho vládcu, Aššurnasirpala II..

Dobyl celé územie Sýrie okrem Damasku (pozri bitka pri Karkare), Palestíny, južnú Anatóliu, severozápadný a západný Irán (médske kmene, niektoré perzské štáty, dočasne krajinu Mannejcov), chaldejské štáty v Prímorí, dočasne dobyl nový štát Urartu. Dobyté územia zatiaľ ešte boli len poplatné územia, nie priamo asýrske provincie. V rokoch 827 – 824 pred Kr. čelil až do svojej smrti veľkému vnútroštátnemu povstaniu na čele s jedným z jeho synov. O vláde Salmanasara vieme veľa vďaka Čiernemu obelisku z Kalchu.

Kategória:Vládcovia Asýrie